4.11.2014 Den Europæiske Unions Tidende L 316/67 AFGØRELSER KOMMISSIONENS GENNEMFØRELSESAFGØRELSE af 30. oktober 2014 om indrømmelse af undtagelser til Belgien, Irland, Frankrig, Malta og Finland for så vidt angår gennemførelse af Europa-Parlamentets og Rådets forordning (EF) nr. 452/2008 om udarbejdelse og udvikling af statistikker over uddannelse og livslang læring (meddelt under nummer C(2014) 7865) (Kun den engelske, den finske, den franske, den maltesiske, den nederlandske og den svenske udgave er autentiske) (2014/773/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 452/2008 af 23. april 2008 om udarbejdelse og udvikling af statistikker over uddannelse og livslang læring ()), særlig artikel 6, stk. 3, under henvisning til anmodning fra Kongeriget Belgien, Irland, Den Franske Republik, Republikken Malta og Repu- blikken Finland, og ud fra følgende betragtninger: (1) — Ved forordning (EF) nr. 452/2008 er der fastlagt fælles retningslinjer for systematisk udarbejdelse af europæiske statistikker over uddannelse og livslang læring. Den finder anvendelse på udarbejdelsen af statistikker over voksnes deltagelse i livslang læring. (2) — Iartikel 6, stk. 3, i forordning (EF) nr. 452/2008 bestemmes det, at begrænsede undtagelser, baseret på objektive grunde, om nødvendigt kan vedtages for medlemsstater. (3) — Kongeriget Belgien, Irland, Den Franske Republik, Republikken Malta og Republikken Finland har fremsat anmod- ning om undtagelser på grund af behovet for større tilpasninger af deres nationale statistiske systemer for fuldt ud at opfylde kravene i forordning (EF) nr. 452/2008. (4) — De pågældende medlemsstater bør derfor indrømmes de undtagelser, de har anmodet om. (5) — Foranstaltningerne i denne forordning er i overensstemmelse med udtalelse fra Udvalget for det Europæiske Stati- stiske System — VEDTAGET DENNE AFGØRELSE: Artikel 1 I Irland finder indsamlingen af data i forbindelse med den anden undersøgelse af voksnes deltagelse eller ikke-deltagelse i livslang læring (i det følgende benævnt »anden voksenundervisningsundersøgelse«) sted mellem den 1. januar og den 31. december 2017. Den referenceperiode, for hvilken der skal indsamles data om deltagelse i læringsaktiviteter, er de 12 måneder, der går forud for interviewet. () EUTL 145 af 4.6.2008, s. 227.